《感遇》
明代·陈国英

平生怀一剑，无异风胡削。琉璃吐莲花，江河精不涸。

纵横运无前，截蛟如断藿。如何没埃尘，芒寒未磅礴。

夜夜斗牛边，宝气尚腾焯。慎勿畀匪人，用之同刈获。

以防君子身，千年光涵锷。

作者简介：陈国英，字六辅。惠来人。明思宗崇祯十二年（一六三九）贡生，入清不仕。著有《青松居草》、《问禅篇》、《秋声》三集。清雍正《惠来县志》卷一四、清乾隆修《潮州府志》卷二六有传。